als_Latn dik_Latn sag_Latn
Temat Kryesore
- Humbi derbin, Magani pranë dorëheqjes nga Tirana
Trajneri i Tiranës, Gugash Magani, e ka përjetuar mjaft rëndë humbjen e derbit me Partizanin mbrëmjen e sotme në “Qemal Stafa”.
Tekniku i bardhebluve deklaroi pas humbjes 2-1 se do t’i vërë në dispozicion dorëheqjen e tij presidentit të klubit Refik Halili.
“Do të flas me presidentin dhe do të rishikoj pozicionin tim. Nuk mund ta jap dorëheqjen pa folur më parë me presidentin për vetë raportin që kemi. Normalisht ndeshjen e humbëm nga portieri, por ndeshjen në fund e kam humbur unë. Përgjegjësia është e imja”, tha ai.
Magani këmbëngul se vendimi i tij nuk është i marrë në të nxehtë, e pranon se tashmë është kthyer edhe në një tifoz të Tiranës dhe si i tillë ndien se çfarë do të thotë për tifozët të humbasësh derbin.
“Jam shumë i qetë dhe këtë vendim nuk e them në mërzitje e sipër. Nuk kam asnjë lloj kontestimi dhe skuadra më ndjek, por nuk e përballoj dot këtë. Nuk flas për presionin por për humbjen e derbit. Tifozët e Tiranës duan derbin dhe nuk dua t’i bëhem barrë askujt. Mendoj që ky është vendimi i duhur”, tha ai.
Për Maganin duhet të ishte dita e festës së 50 vjetorit të lindjes, por për këtë as që bëhet fjalë, pesha e derbit është e aftë të ndryshojë gjithçka. Tani topi mbetet në fushën e presidentit Halili.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn